

**Қазақстан Республикасы Қаржы министрлігінің органдары жүйесінің азаматтық қызметшілері лауазымдарының тізілімін бекіту туралы**

Қазақстан Республикасы Қаржы министрінің 2015 жылғы 28 желтоқсандағы № 698 бұйрығы. Қазақстан Республикасының Әділет министрлігінде 2016 жылы 2 ақпанда № 12971 болып тіркелді

      РҚАО-ның ескертпесі!  
      Бұйрық 01.01.2016 ж. бастап қолданысқа енгізіледі

      2015 жылғы 23 қарашадағы Қазақстан Республикасы Еңбек кодексінің 139-бабының 5 тармағына сәйкес **БҰЙЫРАМЫН:**  
      1. Қоса беріліп отырған Қазақстан Республикасы Қаржы министрлігінің органдары жүйесінің азаматтық қызметшілері лауазымдарының тізілімі бекітілсін.  
      2. Қазақстан Республикасы Қаржы министрлігі Кадр қызметі департаменті (Омарова Г.) заңнамада белгіленген тәртіпте:   
      1) осы бұйрықтың Қазақстан Республикасы Әділет министрлігінде мемлекеттік тіркелуін;  
      2) осы бұйрық Қазақстан Республикасы Әділет министрлігінде мемлекеттік тіркелгеннен кейін күнтізбелік он жұмыс күні ішінде мерзімді баспа басылымдарында және «Әдiлет» ақпараттық-құқықтық жүйесінде, сонымен бірге Қазақстан Республикасының нормативтік құқықтық актілерінің эталондық бақылау банкіне енгізу үшін «Республикалық құқықтық ақпарат орталығы» шаруашылық жүргізу құқығындағы республикалық мемлекеттік кәсіпорнына ресми жариялануға оның жіберілуін;   
      3) осы бұйрықтың Қазақстан Республикасы Қаржы министрлігінің ресми интернет-ресурсында орналастырылуын қамтамасыз етсін  
      3. Осы бұйрық алғашқы ресми жарияланған күннен бастап қолданысқа енгізіледі және 2016 жылғы 1 қаңтардан бастап қалыптасқан құқықтық қатынастарға қатысты таралады.

*Министр                                    Б. Сұлтанов*

*«КЕЛІСІЛДІ»*  
*Қазақстан Республикасы*  
*Денсаулық сақтау және*  
*әлеуметтік даму Министрінің*  
*міндетін атқарушы*  
*\_\_\_\_\_\_\_\_\_\_\_\_\_\_ Е.Біртанов*  
*2015 жылғы 31 желтоқсан*

Қазақстан Республикасы     
Қаржы министрінің       
2015 жылғы 28 желтоқсандағы  
№ 698 бұйрығымен бекітілген

**Қазақстан Республикасы Қаржы министрлігінің органдары жүйесінің**  
**азаматтық қызметшілері лауазымдарының тізілімі**

      Ескерту. Тізілімге өзгеріс енгізілді - ҚР Қаржы министрінің 17.08.2016 № 447 бұйрығымен.

**А БЛОКГЫ - БАСҚАРУ ПЕРСОНАЛ**

|  |  |  |
| --- | --- | --- |
| **Буыны** | **Функционалдық блок сатысы** | **Лауазымдар атауы** |
| А1 | 1 | «Байқоңырбаланс» мемлекеттік мекемесінің басшысы |
| А1 | 1-1 | «Байқоңырбаланс» мемлекеттік мекемесі басшысының орынбасары |
| А3 | 1 | «Байқоңырбаланс» мемлекеттік мекемесі бөлімінің басшысы |

**В БЛОГЫ – НЕГІЗГІ ПЕРСОНАЛ**

|  |  |  |
| --- | --- | --- |
| **Буыны** | **Функционалдық блок сатысы** | **Лауазымдар атауы** |
| В1 | 5 | «Байқоңырбаланс» мемлекеттік мекемесінің сарапшы-талдаушы |

**С БЛОГЫ - ӘКІМШІЛІК ПЕРСОНАЛ**

|  |  |  |
| --- | --- | --- |
| **Буыны** | **Функционалдық блок сатысы** | **Лауазымдар атауы** |
| С1 |  | Шаруашылық бөлімшенің меңгерушісі: қойманы, шаруашылықты, гаражды |
| С2 |  | Әкімшілік функцияларды орындайтын бiлiктiлiгi жоғары деңгейдегі мамандар: бухгалтер, экономист, кадр жөніндегі инспектор, ветеринарлық дәірігер, барлық мамандықтар инженері, бағдарламалаушы, аудармашы |
| С3 |  | Әкімшілік функцияларды орындайтын бiлiктiлiгi орташа деңгейдегі мамандар: бухгалтер, экономист, кадр жөніндегі инспектор, ветеринарлық фельдшер, барлық мамандықтар инженері, бағдарламалаушы, аудармашы, зертханашы. |

**D БЛОГЫ - КӨМЕКШІ ПЕРСОНАЛ**

|  |  |  |
| --- | --- | --- |
| **Буыны** | **Функционалдық блок сатысы** | **Лауазымдар атауы** |
| D |  | Техникалық орындаушылар: мұрағатшы, іс жүргізуші, комендант, оператор (компьютерлік техника, көшірме машиналар, компьютерлік құрылымдарға, байланыс жүйелеріне қызмет көрсету), кассир, хатшы |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК